CELEX: 62007TN0431
Language: el
Date: 2007-11-26 00:00:00
Title: Υπόθεση T-431/07: Προσφυγή της 26ης Νοεμβρίου 2007 — Gebr. Heller Maschinenfabrik κατά ΓΕΕΑ — Fernández Martinez (HELLER)

9.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/24
            
         Προσφυγή της 26ης Νοεμβρίου 2007 — Gebr. Heller Maschinenfabrik κατά ΓΕΕΑ — Fernández Martinez (HELLER)
   (Υπόθεση T-431/07)
   (2008/C 37/38)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσa: Gebr. Heller Maschinenfabrik GmbH (Nürtingen, Γερμανία) (Εκπρόσωποι: οι δικηγόροι W. Kessler και S. Baur)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (Eμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Manuel Fernández Martinez (Alicante, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του δεύτερου τμήματος προσφυγών του ΓΕΕΑ, της 11ης Σεπτεμβρίου 2007, στο πλαίσιο της υποθέσεως R 974/2006-2·
            
         
               —
            
            
               να απορρίψει την ανακοπή του ανακόπτοντος Manuel Fernández Martinez ενώπιον του δεύτερου τμήματος προσφυγών·
            
         
               —
            
            
               να καταδικάσει τον ανακόπτοντα Manuel Fernández Martinez σε όλα τα δικαστικά έξοδα και τα τέλη της διαδικασίας ενώπιον του τμήματος ανακοπών και του τμήματος προσφυγών του ΓΕΕΑ, καθώς και της παρούσας δίκης.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: η προσφεύγουσα.
   
      Σήμα προς καταχώριση: Το λεκτικό σήμα «HELLER» για προϊόντα και υπηρεσίες των κλάσεων 7,37 και 40 (αίτηση καταχωρίσεως αριθ. 3 306 602).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Manuel Fernández Martinez.
   
      Αντιταχθέν δικαίωμα επί σήματος ή σημείου: Το ισπανικό εικονιστικό σήμα «HELLER» για προϊόντα της κλάσεως 7 (αριθ. 2 520 584).
   
      Απόφαση του τμήματος ανακοπών: Γίνεται δεκτή η ανακοπή και απορρίπτεται η αίτηση καταχωρίσεως.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 (1), διότι δεν υφίσταται κίνδυνος συγχύσεως μεταξύ των αντιπαρατιθεμένων σημάτων.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).